CELEX: 62011TN0208
Language: et
Date: 2011-04-11 00:00:00
Title: Kohtuasi T-208/11: 11. aprillil 2011 esitatud hagi — LTTE versus nõukogu

18.6.2011   
            
            
               ET
            
            
               Euroopa Liidu Teataja
            
            
               C 179/17
            
         11. aprillil 2011 esitatud hagi — LTTE versus nõukogu
   (Kohtuasi T-208/11)
   2011/C 179/30
   Kohtumenetluse keel: inglise
   
      Pooled
   
   
      Hageja: Liberation Tigers of Tamil Eelam LTTE (Herning, Taani) (esindaja: advokaat V. Koppe)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu rakendusotsus (EL) nr 83/2011 (1) hagejat puudutavas osas;
            
         
               —
            
            
               tuvastada, et nõukogu määrus (EL) nr 2580/2001 (2) ei ole hageja suhtes kohaldatav;
            
         
               —
            
            
               mõista kohtukulud ja intressid välja hageja kasuks.
            
         
      Väited ja peamised argumendid
   
   Käesolevas asjas palub hageja tühistada osaliselt nõukogu rakendusmääruse (EL) nr 83/2001, kuivõrd hageja nimi on jäetud nende füüsiliste ja juriidiliste isikute, üksuste ja organite loetellu, kelle rahalised vahendid ja majandusressursid on selle määruse sätete alusel külmutatud.
   Hagi põhjendamiseks esitab hageja kuus väidet.
   
               1.
            
            
               Esimene väide, et nõukogu rakendusmäärus (EL) nr 83/2011 on hagejat puudutavas osas kehtetu ja/või nõukogu määrus (EÜ) nr 2580/2001 ei ole kohaldatav, kuna arvesse ei ole võetud relvastatud konflikti õigust.
            
         
               2.
            
            
               Teine väide, et nõukogu rakendusmäärus (EL) nr 83/2011 on hagejat puudutavas osas kehtetu, kuna hagejat ei saa kvalifitseerida terroristlikuks organisatsiooniks, nagu on määratletud nõukogu ühise seisukoha 2001/931/ÜVJP (3) artikli 1 lõikes 3. Sellega seoses väidab hageja, et tema tegevuse puhul ei ole tegemist õigusrikkumistega rahvusvahelise humanitaarõiguse ja siseriikliku karistusõiguse alusel, mis ei ole kohaldatavad relvastatud konfliktide korral.
            
         
               3.
            
            
               Kolmas väide, et nõukogu rakendusmäärus (EL) nr 83/2011 on hagejat puudutavas osas kehtetu, kuna pädev asutus ei ole teinud ühtegi otsust, nagu on nõutud nõukogu ühise seisukoha 2001/931/ÜVJP artikli 1 lõikes 4.
            
         
               4.
            
            
               Neljas väide, et nõukogu rakendusmäärus (EL) nr 83/2011 on hagejat puudutavas osas kehtetu, kuna nõukogu ei viinud läbi mis tahes läbivaatamist, nagu on nõutud nõukogu ühise seisukoha 2001/931/ÜVJP artikli 1 lõikes 6. Hageja väidab, et kuna ta enam ei kasuta oma eesmärkide saavutamiseks sõjalisi vahendeid ja ta ei ole Sri Lankas enam otseselt tegev, oleks sellise läbivaatamise tulemusel jõutud järeldusele, et tema nimi tuleb loetelust eemaldada.
            
         
               5.
            
            
               Viies väide, et nõukogu rakendusmäärus (EL) nr 83/2011 on hagejat puudutavas osas kehtetu, kuna see rikub ELTL artiklis 296 ette nähtud põhjendamiskohustust.
            
         
               6.
            
            
               Kuues väide, et nõukogu rakendusmäärus (EL) nr 83/2011 on hagejat puudutavas osas kehtetu, kuna see rikub hageja kaitseõigusi ja hageja õigust tõhusale kohtulikule kaitsele.
            
         
      (1)  Nõukogu 31. jaanuari 2001. aasta rakendusmäärus (EÜ) nr 83/2011, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) nr 610/2010. (ELT 2011, L 28, lk 14).
   
      (2)  Nõukogu 27. detsembri 2001. aasta määrus (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks. (EÜT 2001, L 344, lk 70; ELT eriväljaanne 18/01, lk 207).
   
      (3)  Nõukogu 27. detsembri 2001. aasta ühine seisukoht 2001/931 terrorismivastaste erimeetmete rakendamise kohta (EÜT 2001, L 344, lk 93; ELT eriväljaanne 18/01, lk 217).